**ÅRSMELDING FRA KONFIRMANTUTVALGET 2022**

|  |
| --- |
| **Konfirmantutvalget består av følgende medlemmer:** |
| **Aure:** |  |
| Arne Mastad | leder |
| Marita Torset | medlem |
| Elisabeth Finset | medlem og konfirmantlærer |
| Anne Lise Haltbakk | varamedlem |
| **Stemshaug:** |  |
| Åsmund Almli | medlem |
| Toralf Bakken | medlem |
| Hanne Marit Dyrnes | medlem |
| **Tustna:** |  |
| Gunnar Birger Guldstein | medlem |
| Ingrid Aukan | medlem |
| **Prest** |  |
| Preben Colstrup | Prest og konfirmantlærer |

Konfirmantutvalget hadde 4 møter dette året.

**Vårhalvåret 2022**

Dette konfirmantkullet startet høsten 2021 med konfirmasjon i mai 2022.

Det var hele 26 unge som fulgte kirken sin konfirmantundervisning i Aure kommune.

Åtte fra Tustna menighet og 18 fra Aure – og Stemshaug. Konfirmantene på Tustna har fungert som en gruppe, mens konfirmantene fra Aure og Stemshaug har vært sammen. Stig Ottar Jensen var konfirmantlærer. Han sa opp sin stilling før sommeren 21, men sa seg villig til å undervise det nye kullet. Fordi han hadde fått ny jobb, ble samlingene holdt i helgene. På flere søndager var gudstjeneste en del av konfirmantsamlingen.

I februar 2022 ble Preben Colstrup ansatt som vikarprest i kommunen. Dette var en stor styrking av konfirmantarbeidet. Han var svært interessert i å delta i dette. Han og Stig Ottar var da sammen om undervisningen fram til konfirmasjonen.

Med prest, konfirmantlærer og avtagende coronarestriksjoner, var det mulig å gjennomføre både konfirmantleir, fasteaksjon og konfirmasjoner uten begrensninger!

Tidlig lørdag 26. mars reiste vi til Smøla for å ha konfirmantleir sammen med Smølakonfirmantene. Fra Aure reiste 5 voksne og 15 konfirmanter (noen fikk dessverre corona), fra Smøla deltok 10 konfirmanter, prestevikar og flere voksne. Vi startet med undervisningsopplegg ved Gurisenteret lørdag. Resten ordnet vi selv ved overnattingsplassen på ECO- camp, (tidligere Innsmøla skole). På søndag var det en ungdommelig gudstjeneste i Edøy kirke, før vi dro hjem.

Uka etterpå var det fasteaksjon, en stor innsats fra foreldre og konfirmanter førte til et flott resultat. Samlet for Aure kommune kom det inn kr 60 987. (Aure: 32 146 kr, Stemshaug: 11 483 kr. Tustna: 17 358 kr).

Årets samtalegudstjeneste foregikk som kahoot, og konfirmasjonsgudstjenestene kunne åpnes for alle som ønsket å være tilstede. Det var flott å endelig få gi konfirmantene et tilbud slik vi ønsker det.

Medlemmene i konfirmantutvalget var sterkt delaktig ved flere av samlingene dette halvåret.

**Høsthalvåret 2022 (konfirmantåret 22 - 23).**

Da vi før sommeren 22 fikk tilsatt ny konfirmantlærer, Elisabeth Finset og Preben Colstrup ville forsette som prestevikar, lå alt til rette for å gi konfirmantene et godt tilbud. Påmeldingen gikk litt tregt i starten, men til slutt var vi hele 26 påmeldte konfirmanter!

Det ble en pangstart med ny konfirmantleir på Smøla allerede fredag til søndag 16.-18.september. Været viste seg fra sin verste side, kuling og enormt med regn.

Med 38 konfirmanter fra Aure og Smøla, 2 unge hjelpeledere fra Aure sammen med konfirmantlærer og 3 fra konfirmantutvalget ble det en svært innholdsrik weekend.

I tillegg til leiren ble det i høst arrangert 1 felles informasjonsmøte (31.august), 1 felles KICKOFF samling (6.september), 5 konfirmantundervisningstimer (derav 1 felles for Tustna, Aure og Stemshaug), presentasjonsgudstjenester (4., 11. og 25. september) og lysmesser (11.desember).

Nytt av året er at Ungdomsklubben Fokus på Aure misjonshus utvalgte fredager er et tilbud for konfirmantene da en samling der kan telles som en gudstjeneste.

Delta konflogg er konfirmantboka som brukes, utgikk at IKO-forlaget. En undervisningstime inneholder 9 faste moduler: inngang, filmklipp, samtale, aktivitet, bibelfortelling, undervisning, konflogg, salme og avsluttenede trospraksis. Det er ikke alltid alle modulene benyttes. Boken skal også brukes under gudstjenestene med å fylle ut en gudstjenestelogg som kvitteres av presten, konfirmantlærer eller en kirkevert.

Temaene det er undervist i høsten-22 er som følger:

Bønn, gudstjeneste – hva er vitsen?, selvbilde – hvor mye er jeg verdt?, bibelen – hvor viktig kan en bok være?, Gud som skaper og far, Guds sønn: Jesus døde og stod opp – hvorfor?, kirken.

Samlingene starter med en matbit; enten som foreldre lager til eller medbrakt matpakke. Lek er også en viktig del av samlingene på Aure. Preben har hatt ansvar for gruppen på Tustna. De har undervisning på et klasserom på TBUS. Elisabeth har hatt ansvar for Stemshaug og Aure-konfirmantene. Det har foregått på Aure misjonshus.

08.03.2023. Arne Mastad og Elisabeth Finset